Държавен вестник, бр. 2, 2011 г., стр. 37

БРОЙ  2	
Д Ъ Р Ж А В Е Н  В Е С Т Н И К 	
СТР.  37  
върху приоритетното развитие на специфични 
способности в отговор на съществуващите пре­
дизвикателства и заплахи.
Приоритет за България е участието на форми­
рования от въоръжените сили в многонационални 
съвместни и експедиционни операции, заедно 
със страните от НАТО и ЕС. Затова фокусът на 
усилията е осигуряването на способности, които 
са от първостепенна необходимост, с оглед проти­
водействие на асиметричните заплахи и рискове 
пред сигурността на евро-атлантическата зона. 
Като се имат предвид ограничените финан­
сови ресурси за отбрана, както и параметрите 
на съвременната среда за сигурност, ВС няма да 
бъдат в състояние да развият пълния необходим 
спектър от военни способности за самостоятелно 
провеждане на операции по чл. 5 на територията 
на страната. При операции от такъв характер 
ВС до голяма степен ще разчитат на съвместни 
действия с коалиционни сили за неутрализирането 
на заплахата към суверенитета и териториалната 
цялост на страната. Развитието на оперативните 
способности ще се основава на способността за 
планиране и провеждане на съвместни операции, 
защита на силите и оперативна съвместимост.
За изпълнението на мисиите и задачите на 
ВС и постигане нивото на амбиции се изисква 
адекватен профил от военни способности, които 
са дефинирани и групирани в седем области.
Навременна наличност на силите
Способността изисква нарастване готовността 
на войските и силите в отговор на променяща­
та се стратегическа среда за сигурност, както 
и възможност за ротация при продължителни 
операции.
В рамката на развитието на способности за 
военните формирования сроковете за готовност 
са описани в точка II. „Структура на въоръже­
ните сили“ от плана. 
Ефективно разузнаване
Способности за своевременно добиване, ана­
лиз и разпространяване на надеждна информация 
в реално време с цел своевременно разкриване 
на враждебни намерения и конкретни враж­
дебни действия за даване на адекватен отговор 
на заплахи и минимализиране на рисковете за 
националната сигурност.
А. Способности, които е необходимо да бъдат 
поддържани и развивани:
– способност за радиолокационно наблюде­
ние на височини над 3000 м и на определено 
направление под 3000 м – до 2016 г.;
– способност за откриване и проследяване на 
различни въздушни цели на всички височини, 
във всички метеорологични условия, при нали­
чие на електромагнитни смущения и смущения 
от земята;
– способност за пасивно откриване, анализи­
ране и идентификация на противникови радарни 
излъчвания от въздушни и земни заплахи в среда 
на засилени електронни смущения;
– способност за водене на радиационно, хи­
мическо и биологическо разузнаване и наблю­
дение – до 2014 г.;
– способност за водене на разузнаване с 
хора – 2011 г.;
– способност за разузнаване и идентифициране 
на импровизирани взривни устройства – начална 
оперативна готовност – 2014 г., пълна оперативна 
готовност – 2018 г. 
Б. Способности, които предстои да се из­
граждат:
– способност за изграждане на система за 
разузнаване, наблюдение и целеуказване в ме­
ханизираните бригади с използване на мини 
безпилотни летателни апарати (БЛА) – до 2019 г.;
– способност за изграждане на система за ра­
зузнаване, наблюдение, откриване, разпознаване 
и определяне местоположението на цели; преда­
ване на криптирани данни за цели и споделяне 
на общата оперативна картина до подчинените 
подразделения до ниво батальон – до 2016 г.; 
– способност за въздушно разузнаване и на­
блюдение в реално време с използване на нов 
модел основен боен самолет и БЛА – до 2018 г.;
– способност за оптико-електронно разузна­
ване, въздушно фотографиране и разузнаване с 
технически средства през деня и нощта.
Развръщане и мобилност
Концентриране на необходимите сили на 
необходимото място в подходящото време 
(развръщане) и бързо придвижване в рамките 
на зоната на операциите (мобилност). Изисква 
способности за транспортиране на силите, под­
ходяща екипировка и оборудване, логистични 
запаси, инфраструктура, подходяща организация 
и средства.
А. Способности, които е необходимо да бъдат 
поддържани и развивани:
– способност за оборудване и поддръжка на 
летища за развръщане – след 2014 г.;
– способност за въздушен транспорт до и 
в зоната на операцията и на територията на 
страната – пълна оперативна готовност – 2014 г.;
– способност за строителство, подобряване, 
ремонт, поддръжка на летища и основни пътища 
за снабдяване – до 2014 г.;
– способност за планиране, организиране и 
изпълнение на операции по устройване на мо­
стове (мостови преправи) в съответствие със съ­
ществуващите стандартизационни споразумения, 
при поддръжка на съюзни сили, в изпълнение 
на пълния спектър от операции; 
– способност за провеждане на бойни инже­
нерни операции за поддръжка на бригада – до 
2014 г. 
Б. Способности, които предстои да се из­
граждат:
– способност за приемане, разполагане и по-
нататъшно придвижване: контрол на превозите 
и извършване на товаро-разтоварни дейности с 
жп транспорт; управление на въздушни прево­
зи – до 2018 г.
Ефективно въздействие
Ефективно използване на силите и средствата 
в сложни условия на обстановката. Това включ­
ва наличие на ясно регламентирана система 
за планиране на операциите, способности за 
достоверна идентификация и обмен на данни за